kardosdrur/scandi-wiki huggingface dataset:
John Pius Boland

John Pius Boland (født 16. september 1870 i Dublin, død 17. marts 1955) var en irsk jurist, politiker og tennisspiller.

Opvækst og uddannelse 

John Boland var søn af en bager fra Dublin, og han blev forældreløs som tolvårig. Han blev herefter adopteret af en familie, der opfordrede ham til at prøve kræfter med tennis; han var samtidig engageret i cricket og rugby.

Han kom på universitet i London, fortsatte derpå i Bonn, inden han tog sine eksamener i jura i Oxford. Her inviterede han i 1994 en græsk bekendt, Konstantinos Manos, til at holde et foredrag, og grækeren valgte at tale om genoplivningen af de olympiske lege. Da Boland i 1896 af Manos blev inviteret på ferie i Athen, opfordrede Manos Boland til at stille op ved de første olympiske lege, der netop blev afholdt på den tid, og som Manos var med i organisationskomiteen for.

Boland havde ikke større erfaring i turneringstennis, men stillede op i singleturneringen for Storbritannien, som hans hjemland, Irland, hørte under på den tid. I single var der tilmeldt tretten spillere, som blev delt i fire puljer. Boland vandt sin pulje med en sejr over tyskeren Fritz Traun og en græsk spiller, og Boland var dermed i semifinalen. Her besejrede han endnu en græker, Konstantinos Paspatis, hvorpå han mødte en tredje græker, Demetrius Casdagli. Boland vandt 6-2, 6-2 og blev dermed den første olympiske mester i herresingle.

Fritz Traun var også tilmeldt i double, men hans makker var blevet skadet, så i stedet fik han Boland som makker. Efter sejr over et græsk par i indledende runde sad Boland og Traun over i semifinalen, hvorpå de i finalen mødte det græske par Casdagli og Dimitrios Petrokokkinos, som de besejrede 5-7, 6-3, 6-3, og dermed blev Boland dobbelt olympisk mester.

Boland blev beskikket advokat i 1897, men udnyttede ikke denne beskikkelse, idet han gik ind i politik. Han blev i stedet medlem af det britiske parlament 1900-1918. Han var ivrig fortaler for forbedring af skolegang og uddannelse i Irland og var blandt andet med i den kommission, der etablerede det første nationale irske universitet i 1908. Boland var generalsekretær for Catholic Truth Society i perioden 1926-1947. Han var desuden hele sit liv en stærk fortaler for fremme af det irske sprog.

Boland var gift og havde seks børn, hvoraf datteren Honor Crowley var politiker og medlem af det irske underhus i en årrække, og en anden datter, Bridget Boland, blev kendt som forfatter og dramatiker.

Referencer

Eksterne henvisninger 

 

Politikere fra Irland
Jurister
Tennisspillere fra Irland
Personer fra Dublin
Deltagere for Storbritannien ved sommer-OL 1896
Olympiske mestre fra Storbritannien
Von Scholten (musical)

Musicalen Von Scholten er skrevet af Thomas Høg,  Sune Svanekier og Lasse Aagaard.

Musicalen handler om den danske generalguvernør Peter von Scholten, der i 1848 ophævede slaveriet i de danske kolonier i Vestindien.  

Forestillingen havde premiere i januar 2010 og blev opført i alt 75 gange på  Folketeatret. 

I rollen som Von Scholten så man Anders Gjellerup Koch. Forestillingen modtog prisen for Danmarks bedste turnéforestilling i 2010.

Musicals fra Danmark
Charles Gmelin

Charles Henry Stuart Gmelin (28. maj 1872 i Bengal i Indien – 12. oktober 1950 i Oxford) var en britisk atlet som deltog i de første moderne olympiske lege 1896 i Athen.

Gmelin kom på en tredjeplads på 400 meter under OL 1896 i Athen, bagefter amerikanerne Thomas Burke og Herbert Jamison.

Han deltog også i 100-meter-løb men klarede ikke at kvalificere sig til finalen.

Eksterne henvisninger 
 

Sprintere fra Storbritannien
Deltagere for Storbritannien ved sommer-OL 1896
Personer fra Nadia
Translokutionaritet

Translokutionaritet er en erkendelsesteoretisk neologisme lavet af den danske filosof Ole Fogh Kirkeby som et supplement til de tre kategorier fra angelsaksisk talehandlingsteori (Austin og Searle): lokutionære, illokutionære og perlokutionære talehandlinger. Begrebet kan populært formuleres gennem sætningen: Jeg ved ikke hvad jeg mener, før jeg hører, hvad jeg selv siger. 

Heri ligger den antagelse, at bevidstheden foruden tilskyndelser, indtryk, mentale billeder, erindrede begivenheder, følelser og stemninger, er styret af en indre dialog. Dialogen dominerer den indre tale, og derfor er tankegangen som regel flertydig, medmindre vi er i stand til at forme vores tanker som et ukommenteret indre, monologisk udsagn.

Denne formulering bliver ifølge Kirkeby først bindende for os i det øjeblik den bryder over vore læber og bliver lyd. Stoikerne sagde tilsvarende, at mening er ulegemlig, men lyden legemlig, og som legemlighed, som materialitet, lever lyden sit eget liv og virker tilbage på os. Dermed gives sproget en dominerende, men ikke enerådende, rolle som tænkningens mulighedsbetingelse. En tanke kan også være en ikke-diskursivt artikuleret fornemmelse. Denne feedback-proces opleves tit af kunstnere, når de arbejder i et medie, om det er skrift, farver og form, plastik eller musik, og er ofte blevet formuleret således af dem, at mediet udvider deres intentioner, eller ligefrem bidrager til skabelsesprocessen.

Stravinskij skrev: Det er den skabende ånds opgave at sigte de elementer, den modtager fra indbildningskraften, for det er en nødvendighed, at den menneskelige aktivitet foreskriver sig selv grænser. Jo mere kunsten kontrolleres, bearbejdes, desto friere er den. 

I det øjeblik et andet menneske modtager den artikulerede tanke, forstærkes translokutionaritetens virkning yderligere af dennes forståelsesarbejde. Translokutionariteten udvides af Ole Fogh Kirkeby til også at gælde kunnen og villen: Jeg ved ikke, hvad jeg kan, før jeg gør det og Jeg ved ikke hvad jeg vil, før min vilje til at ville bliver handling, samt Jeg ved ikke, hvad der sker, før jeg skeende-skes af det.

Litteratur 
 Ole Fogh Kirkeby: Begivenhed og Krops-tanke. En Fænomenologisk-Hermeneutisk Analyse. Århus: Modtryk 1994. (CBS Press, senere udgaver).

Fodnote 

Filosofi
Erkendelsesteori
Philip Don

Philip Don (født 10. marts 1952) er en tidligere en fodbolddommer fra England. Han dømte internationalt under det internationale fodboldforbund, FIFA, i 2 år fra 1992 til 1994. Selvom han kun dømte internationalt i 2 år nåede han alligevel at deltage ved VM 1994, hvor det blev til to kampe. Han dømte desuden finalen i Champions League i 1994 mellem AC Milan og FC Barcelona. En kamp som AC Milan vandt 4-0.

VM 1994 
   –   2-1 (gruppespil).
   –   2-2 (kvartfinale).

Se også 
Liste over fodbolddommere der har dømt Champions League-finalen

Referencer 
 Biografi 
 Kampoversigt 

Fodbolddommere fra England
Dommere i VM i fodbold 1994
Dommere i UEFA Champions League
Hans Egedes Kirke

Hans Egedes Kirke er navnet på flere danske kirker:
 Hans Egedes Kirke (Københavns Kommune) – en kirke i Hans Egedes Sogn i Københavns Kommune
 Hans Egedes Kirke (Aalborg Kommune) – en kirke i Hans Egedes Sogn i Aalborg Kommune

Derudover
 Hans Egede Kirke – en kirke i Nuuk, Grønland
Kurt Röthlisberger

Kurt Röthlisberger (født 21. maj 1951) er en tidligere en fodbolddommer fra Schweiz. Han dømte internationalt under det internationale fodboldforbund, FIFA, fra 1987 til 1995. Han dømte blandt andet finalen i Champions League i 1993 mellem Marseille og AC Milan. En kamp som Marseille vandt 1-0.

Karriere 
I store dele af sin karriere var Röthlisberger anset som en af de bedste dommere i verden, og han deltog blandt andet ved 3 af de store slutrunder. Men han sluttede sin karriere da han blev udelukket på livstid af UEFA efter at have tilbudt at modtage penge for at fixe resultatet af en Champions League-kamp mellem Grashoppers og Auxerre.

VM 1990 
   –   1-5 (gruppespil).
   –   1-0 (gruppespil).
   –   0-0 (kvartfinale – Argentina vinder efter straffesparkskonkurrence).

EM 1992 
   –   3-0 (gruppespil).

VM 1994 
   –   2-1 (gruppespil).
   –   3-2 (ottendedelsfinale).

Se også 
Liste over fodbolddommere der har dømt Champions League-finalen

Referencer 
Biografi 
Kampoversigt 

Fodbolddommere fra Schweiz
Dommere i VM i fodbold 1990
Dommere i VM i fodbold 1994
Dommere i UEFA Champions League
Aron Schmidhuber

Aron Schmidhuber (født 28. februar 1947) er en tidligere en fodbolddommer fra Tyskland. Han dømte internationalt under det internationale fodboldforbund, FIFA, fra 1983 til 1993. Han dømte blandt andet finalen i Champions League i 1992 FC Barcelona og Sampdoria. En kamp som Barcelona vandt 1-0.

Karriere

VM 1990 
   –   1-1 (gruppespil).
   –   1-2 (ottendedelsfinale).

EM 1992 
   –   1-0 (gruppespil).

Se også 
Liste over fodbolddommere der har dømt Champions League-finalen

Referencer 
Biografi 
Kampoversigt 

Fodbolddommere fra Tyskland
Dommere i VM i fodbold 1990
Dommere i UEFA Champions League
Pierluigi Pairetto

Pierluigi Pairetto (født 15. juli 1952) er en tidligere en fodbolddommer fra Italien. Han dømte internationalt under det internationale fodboldforbund, FIFA, fra 1983 til 1993. Han dømte blandt andet finalen i Champions League i 1992 FC Barcelona og Sampdoria. En kamp som Barcelona vandt 1-0. Han har desuden dømt flere kampe i VM i fodbold 1990 og 1994 og i EM 1992 og 1996.

Efter han sluttede sin aktive dommerkarriere, blev Pairetto ansat som dommerkoordinator i den italienske Serie A, hvor han havde ansvaret for at udpege dommere til kampene i ligaen. Han misbrugte dog denne position og blev udelukket fra alt fodbold i 3,5 år, for sin indblanding i den italienske dommerskandale. En karantæne der udløb i 2010.

Karriere

EM 1992 
   –   3-1 (gruppespil).

VM 1994 
   –   3-2 (ottendedelsfinale).

EM 1996 
   –   1-2 (finale).

Kampe med danske hold 
 Den 12. oktober 1994: Kvalifikation til EM 1996:  –  3-1

Se også 
Liste over dommere der har dømt EM finalen

Referencer 
Biografi 
Kampoversigt 

Fodbolddommere fra Italien
Personer fra Torino
Europamesterskabet i fodbold 1996
Dommere i VM i fodbold 1990
Dommere i VM i fodbold 1994
Dommere i UEFA Champions League
Ruspoli

Ruspoli er navnet på en gammel adelig italiensk familie.. Familiens oprindelse kan føres tilbage til Ruspolierne af Firenze i det 13. århundrede og gennem, hvad familien hævder er direkte afstamning, nemlig fra Marius Scotus i det 8. århundrede og Marescottiserne af Bologna. I det 17. århundrede flyttede Ruspolierne til Rom, hvor den sidste efterkommer, Vittoria Ruspoli Marchioness af Cerveteri, giftede sig med Sforza Vicino Marescotti Greve af Vignanello, en efterkommer af Farneserne på både farens og morens side. En af Vittorias sønner tog Ruspoli-navnet og våbenskjold for at garantere husets fortsættelse.

I 1708 kæmpede Vittorias barnebarn, Francesco Ruspoli overhoved af Ruspoliregimentet, for at forsvare Vatikanstaten. I 1709 tvang han østrigerne til at trække sig tilbage og Pave Clemens 11. udnævnte Francesco til første Prins af Cerveteri.

Referencer 

Adelsslægter fra Italien
Grantley Goulding

Grantley Thomas Smart Goulding (født 23. marts 1874  i  Gloucestershire, død 29. juli 1947 i Umkomaas, Natal, Sydafrika) var en britisk atlet som deltog under de første moderne olympiske lege 1896 i Athen.

Goulding kom på en andenpladsen i 110 meter hækkeløb i tiden 17,6 sekunder under OL 1896 i Athen, efter Thomas Curtis fra USA, der vandt i samme tid. Der var kun de to som løb i finalen ud af de fire som var kvalificeret.

Eksterne henvisninger 
 

Hækkeløbere fra Storbritannien
Georges Barrère

Georges Barrère (født 31. oktober 1876 i Bordeaux, død 14. juni 1944 i Kingston, New York) var en fransk fløjtenist.

Barrère studerede tværfløjte ved Conservatoire de Paris hos fløjtenisterne Henri Altès og Paul Taffanel. I 1895 afsluttede han sine studier med en førstepris. I Paris grundlagde han ensemblet Société Moderne d'Instruments à Vent og blev fløjtenist i Colonne Concerts (solofløjtenist siden 1902) såvel som ved Pariseroperaen. I 1905 blev han solofløjtenist ved New York Symphony Orchestra under Walter Damrosch og var som kendt solist og lærer ved Institute of Musical Art, det senere Juilliard School of Music, ansvarlig for indførelsen af den franske fløjtetradition i USA.

Talrige komponister har skrevet værker til hans ensemble eller ham selv, herunder Charles-Marie Widor, Gabriel Pierné, Reynaldo Hahn og Charles Tomlinson Griffes (Poem). Den amerikanske mæcen Elizabeth Sprague Coolidge skænkede ham en fløjte af ædelmetallet platin. Til at indvie instrumentet skrev Edgard Varèse i 1936 solostykket Density 21.5 til ham (titlen på stykket specificerer platins massefylde). Paul Hindemith fløjtesonate blev uropført i 1937 af Barrère.

Barrère komponerede også selv for sit instrument, en Nocturne for fløjte og klaver.

Referencer 

Fløjtenister fra Frankrig
Personer fra Bordeaux
New York Symphony Orchestra

New York Symphony Orchestra var et symfoniorkester grundlagt som New York Symphony Society i New York City af Leopold Damrosch i 1878. I mange år var det en benhård konkurrent til det ældre Philharmonic Symphony Society of New York. Det blev støttet af Andrew Carnegie, som byggede Carnegie Hall, der åbnede i 1891, specifikt til orkestret. Orkestret var kendt for at spille de franske og russiske værker mere farverigt end Philharmonikkerne, som udmærkede sig med deres tyske repertoire. 

Efter sin død i 1885 blev Leopold Damrosch efterfulgt som chefdirigent af hans søn Walter Damrosch.

I 1903, under en reorganisering, blev orkestret omdøbt til New York Symphony Orchestra. Dets første indspilning blev lavet i 1917, og i 1920 blev det det første amerikanske orkester til at turnere i Europa. Radiotransmissioner begyndte i 1923. I 1928 blev orkestret sammenlagt med Philharmonic Society of New York, og tilsammen dannede de Philharmonic-Symphony Society of New York, senere New York Philharmonic.

Eksterne henvisninger 
 http://www.answers.com/topic/new-york-philharmonic[ Artikel om New Yorks orkestres historie] 
 http://www.usgennet.org/usa/ny/state/his/bk12/ch17/pt2.html 
 Artikel om sammenlægningen  i Time

Symfoniorkestre
Etableret i 1878
Kultur i New York City
George S. Robertson

George Stuart Robertson (25. maj 1872 – 29. januar 1967) var en britisk sportsudøver som deltog i de olympiske lege 1896 i Athen.

Robertson kom på en tredjeplads dobleturneringen i tennis sammen med Teddy Flack fra Australien under OL 1896 i Athen. Den eneste kamp de spillede var, semifinalen som de tabte. der blev ikke spillet nogen kampe om tredjepladsen. I singleturneringen blev han slået ud i første runde af Konstantinos Paspatis fra Grækenland. 

Robertson deltog også i atletik, i disciplinen diskoskast hvor han kom på en fjerdeplads med et kast på 25,20 meter.

Eksterne henvisninger 

Tennisspillere fra Storbritannien
Diskoskastere fra Storbritannien
Henri Callot

Eugène Henri Callot (født 18. december 1875 i La Rochelle, død 22. december 1956 i Paris) var en fransk fægter, som deltog i de første moderne olympiske lege i Athen i 1896.

Han stillede op i fleuret ved OL 1896, og han vandt sin indledende pulje mod to grækere og en anden franskmand. Dermed kvalificerede han sig til finalen, hvor han tabte til sin landsmand Eugène-Henri Gravelotte med 2-3.

Han var søn af Ernest Callot, der var en af de stiftende medlemmer af IOC i 1894, og han sad i denne komité frem til sin død i 1912.

Referencer

Eksterne henvisninger 

Fægtere fra Frankrig
Deltagere for Frankrig ved sommer-OL 1896
Olympiske sølvmedaljevindere fra Frankrig
Humanitær intervention

Humanitær intervention, er én eller flere staters indgriben med væbnet magt i en intern konflikt i et andet land med det formål at forhindre folkedrab og tilsidesættelse af internationale love. Humanitære interventioner har fundet sted med og uden FN-mandat.

Historie 

Væsentlige milepæle i forbindelse med humanitær intervention:

Tilbage i det 17. århundrede og 18. århundrede foreslog den hollandske jurist Hugo Grotius og schweizeren Emerich de Vattel oplægget til international lov omfattende humanitær intervention (begrebet var ikke kendt på dette tidspunkt).

Den engelske prime minister William Ewart Gladstone sikrede sig parlamentarisk godkendelse for humanitær intervention, ved at sende krigsskibe til Bulgarien, sidst i det 19. århundrede, for at beskytte de kristne mod overgreb og folkedrab fra de tyrkiske besættere.

I 1898 erklærede USA krig mod Spanien, angiveligt på grundlag af uhørte grusomheder mod befolkningen på Cuba.

Humanitære interventioner i nyere tid 
 1931 – Begrebet blev i realiteten anvendt for første gang, hvor japanerne angreb og besatte Manchuriet gennem ratificeringen af Briand-Kellogtraktaten.
 1936 – Nazisterne anvendte begrebet under besættelsen af den østrigske provins Suderlandet.

FN/ NATO 
Senest har FN/ NATO anvendt begrebet humanitær intervention ved aktioner i:
 1992 – Somalia 
 1994 – Haiti 
 1994 – Bosnien
 1999 – Kosovo
 1999 – Østtimor 
 1999 – Sierra Leone
 2011 – Libyen

Se også 
 Humanitær folkeret

Ekstern henvisning 
 Humanitær intervention formuleret af Læger uden grænser

Folkeret
International politik
Humanisme
Den stille uge

Den stille uge eller dimmelugen er den sidste uge i fasten: ugen før påskedag, som fra kirkens ældste tid er blevet fejret i stille erindring om Kristi lidelse og død på korset.

Kirkelige traditioner 
Palmesøndag, skærtorsdag og langfredag falder i denne uge. Dimmeldagene er de sidste tre dage før påskedag. Under dimmeldagene skulle kirkeklokkerne tie eller ringes med dumpere klang. Dagens navn opstod af den træknebel (), dimmelen, hvormed klokkerne ringedes; det oldnorske ord dymbill er optaget i engelsk. Det betyder klokke med dump lyd.

Madskikke 
Madskikken i ugen er, at der spises nikålssuppe (skærtorsdagssøbe) skærtorsdag, rugmelsgrød (langfredagsgrød) langfredag og skidne æg påskelørdag, som også er blevet kaldt skidenlørdag. Dermed er fastetiden slut.  I selve påsken spises traditionelt lammesteg påskedag og i nyere tid også påskefrokost anden påskedag med påskebryg.

Overtro og varsler forbundet med påskeugen 
Onsdag aften før skærtorsdag kaldtes i folkemunde Sankt Skadeaften.

Se også 
 påskeugen

Referencer

Kilder 
 
 

Stille uge
Stille uge
Eugène-Henri Gravelotte

Eugène-Henri Gravelotte (6. februar 1876 – 28. august 1939) var en fransk fægter.
Gravelotte deltog i de første moderne olympiske lege i Athen i 1896. Han blev Frankrigs første olympiske mester da han vandt finalen i fleuret over sin landsmand Henri Callot med 3-2.

Fægtere fra Frankrig
Albin Lermusiaux

Albin Lermusiaux (9. april 1874 – 1940) var en fransk sportsudøver som deltog i de første moderne olympiske lege 1896 i Athen.

Lermusiaux kom på en tredjeplads på 1500 meter med tiden 4,37.0 under OL 1896 i Athen, bagefter australske Teddy Flack som vandt med 4,33,2 og Arthur C. Blake fra USA. På 800 meter var han kvalificeret til finalen, men stillede ikke op.
Han deltog også i, maratondisciplinen under legene, hvor han var i front i lange perioder men efter 32 kilometer brød han sammen og udgik. 

Lermusiaux deltog også i skydning i disciplinen 200 meter hærgevær, men han kom ikke blandt de 13 bedste ud af det 42 som deltog i skyttekonkurrencen. 

Langdistanceløbere fra Frankrig
Skytter fra Frankrig
Maratonløbere fra Frankrig
Mellemdistanceløbere fra Frankrig
Olympiske bronzemedaljevindere fra Frankrig
Bruno Galler

Bruno Galler (født 21. oktober 1946) er en tidligere en fodbolddommer fra Schweiz. Han dømte internationalt under det internationale fodboldforbund, FIFA, fra 1979 til 1992. Inden han afsluttede sin aktive karriere dømte han finalen ved EM 1992 mellem  og .

Karriere

VM 1982 
   –   4-1 (gruppespil).

EM 1988 
   –   2-0 (gruppespil).

EM 1992 
   –   2-0 (finale).

Se også 
Liste over dommere der har dømt EM finalen

Referencer 
Biografi 
Kampoversigt 

Fodbolddommere fra Schweiz
Europamesterskabet i fodbold 1992
Dommere i VM i fodbold 1982
Jean Maurice Perronet

Jean Maurice Perronet (19. oktober 1877 – 1. april 1950) var en fransk fægter som deltog i de første moderne olympiske lege i Athen i 1896.

Perronet kom på en andenplads fægtning i disciplinen fleuret under OL 1896 i Athen. Han tabte i finalen til Leonidas Pyrgos fra Grækenland som blev olympisk mester. Der var kun to deltagere i disciplinen.

Fægtere fra Frankrig
Frantz Reichel

Frantz Reichel (16. marts 1871 – 24. marts 1932) var en fransk sportsudøver som deltog i de olympiske lege 1896 i Athen og 1900 i Paris.
  
Reichel blev olympisk mester i rugby union under OL 1900 i Paris. Han var Kaptajn med på det franske hold som vandt den første rugby unionturnering. Der var tre hold som deltog og der blev kun spillet to kampe. Frankrig vandt over Tyskland med 27-17 og de besejrede det britiske hold med 27-8.

Reichel deltog også i 110 meter hækkeløb

Eksterne henvisninger 

 

Hækkeløbere fra Frankrig
Rugbyspillere fra Frankrig
Medaljevindere ved sommer-OL 1900
Olympiske mestre fra Frankrig
Alexandros Touferis

Alexandros Touferis (græsk Αλέξανδρος Τουφερής – ) (8. juni 1876 i Athen – 14. marts 1958) var en græsk-fransk sportsudøver som deltog i de første moderne olympiske lege 1896 i Athen og OL 1900 i Paris for Frankrig.

Touferis kom på en andenpladsen i trespring med et hop på 12,70 under OL 1896 i Athen, efter James Connolly fra USA, der vandt med 13,71. Tuffèri deltog også i længdespring, men det er ukendt, hvilken plads han endte på ud af de ni deltagere, han ikke var blandt de fire bedste. 

Fire år senere, under sommer-OL 1900 i Paris, kom Touferis på sjettepladsen i trespring.

Eksterne henvisninger 
 

Trespringere fra Frankrig
Påskeøsten

Påskeøsten er et vejrfænomen, hvor det i en længere periode i foråret (gerne omkring påske) blæser koldt og tørt fra øst ind over Danmark. Forudsætningen for påskeøsten er et højtryk over Skandinavien og et lavtryk syd for Danmark.

Kombinationen af kulde og blæst gør at det føles endnu koldere, det såkaldte windchill, men i og med at der som regel er skyfrit, kan det alligevel være behageligt, hvis man kan finde et sted med sol og læ.

Kilder 
 Påskeøsten – ikke i år! af Jesper Theilgaard
 Forårsfænomener: Påskeøsten , DMI
 Hvad er påskeøsten?  af Anders Brandt
 "påskeøsten", Den Danske Ordbog

Vejr
Gudum Kirke

Gudum Kirke er navnet på flere danske kirker:
 Gudum Kirke (Lemvig Kommune) – en kirke i Gudum Sogn i Lemvig Kommune
 Gudum Kirke (Slagelse Kommune) – en kirke i Gudum Sogn i Slagelse Kommune
 Gudum Kirke (Aalborg Kommune) – en kirke i Gudum Sogn i Aalborg Kommune
Nordkaptunnelen

Nordkaptunnelen () er en vejtunnel der går under Magerøysundet fra det norske fastland til Magerøya i Troms og Finnmark fylke i Norge. Bygning af tunnelen påbegyndtes i 1995, og da tunnelen åbnedes for trafik i 1999 var den verdens længste undersøiske vejtunnel. I dag er den stadig Europas længste undersøiske vejtunnel, med en længde på 6.875 meter, og en dybde på 212 meter under havets overflade. Før tunnelen blev bygget transporterede en færge al trafik mellem Kåfjord og Honningsvåg. Tunnelen, som er en betalingsvej, er en del af europavej E69 og er opkaldt efter Nordkap, der udgøres af Magerøyas nordligste pynt.
Tunnelen blev færdigbetalt i sommeren 2012 - nu er det ikke en betalingsvej mere.

Kildehenvisninger 

Vejtunneler
Tunneler i Norge
Etableret i 1999
Nordkap
Troms og Finnmarks geografi
Ioannis Andreou

Joannis Andreou var en græsk svømmer som deltog i de første moderne olympiske lege 1896 i Athen.

Andreou kom på en andeplads i svømning i disiplinen 1200 meter Fri svømning bagefter Alfréd Hajós fra Ungarn som vandt med tiden 18.22,2. Der var syv deltagere i disciplinen, Andreous tid var 21.03,4.

Eksterne henvisninger 

Svømmere fra Grækenland
Olympiske sølvmedaljevindere fra Grækenland
Olympiske svømmere fra Grækenland
Sotirios Athanasopoulos

Sotirios Athanasopoulos var en græsk gymnast. 

Athanasopoulos var holdleder for det græske hold Panellinios Gymnastikos Syllogos, som fik sølv i holdkonkurrencen i disciplinen barre under sommer-OL 1896 i Athen.

Links 
 

Gymnaster fra Grækenland
Olympiske sølvmedaljevindere fra Grækenland
Deltagere for Grækenland ved sommer-OL 1896
Personer i 1800-tallet